ক্যাটরিন আমুন্টস

ক্যাটরিন আমুন্টস একজন জার্মান স্নায়ুবিজ্ঞানী। তিনি ডুসেলডর্ফ বিশ্ববিদ্যালয়ের সি. অ্যান্ড ও. ফগট ইনস্টিটিউট ফর ব্রেন রিসার্চের অধ্যাপক এবং ফোরশুংসজেনট্রাম জুলিচের ইনস্টিটিউট অফ নিউরোসায়েন্স অ্যান্ড মেডিসিন (INM-1)-এর পরিচালক। তিনি বিশ্বের ব্রেন ম্যাপিং বা মস্তিষ্কের মানচিত্রাঙ্কনের ক্ষেত্রে অন্যতম বিশিষ্ট স্নায়ুবিজ্ঞানী। তিনি হিউম্যান ব্রেন প্রজেক্টের সায়েন্টিফিক রিসার্চ ডিরেক্টর।
 কর্মজীবন 
ক্যাটরিন আমুন্টস ১৯৬২ সালে পূর্ব জার্মানির পটসডামে জন্মগ্রহণ করেন। তিনি সোভিয়েত ইউনিয়নের পিরোগভ মেডিকেল স্কুলে চিকিৎসাবিজ্ঞান এবং জৈব-পদার্থবিজ্ঞান (biophysics) নিয়ে পড়াশোনা করেন। তিনি ১৯৮৯ সালে মস্কোর ইনস্টিটিউট অফ ব্রেন রিসার্চ থেকে স্নায়ুবিজ্ঞান এবং শারীরস্থানে ডক্টরেট ডিগ্রি অর্জন করেন। পরবর্তীতে তিনি বার্লিনের একটি ফ্রাউনহোফার ইনস্টিটিউটে প্রশিক্ষণ গ্রহণ করেন এবং ডুসেলডর্ফ বিশ্ববিদ্যালয়ের সি. অ্যান্ড ও. ফগট ইনস্টিটিউট ফর ব্রেন রিসার্চে যোগ দেন। ২০১৩ সালে ডুসেলডর্ফ বিশ্ববিদ্যালয়ে পুনরায় যোগদানের আগে তিনি আখেন বিশ্ববিদ্যালয়ে অধ্যাপক হিসেবে কর্মরত ছিলেন। আমুন্টস বর্তমানে স্নায়ুবিজ্ঞানের অন্যতম গুরুত্বপূর্ণ গবেষকদের একজন। ২০১৪ সালে প্রকাশিত '১০ ব্রেকথ্রু টেকনোলজিস' তালিকায় বিজ্ঞান সাময়িকী JARA-BRAIN তাকে একজন অন্যতম মূল ব্যক্তিত্ব হিসেবে উল্লেখ করেছে। আমুন্টস অধ্যাপক কার্ল জিলেস সহ একদল দক্ষ বিজ্ঞানীর সাথে কাজ করেন। দীর্ঘমেয়াদে মানুষের মস্তিষ্ক নিয়ে কাজ করার ক্ষেত্রে আমুন্টসের লক্ষ্য হলো মস্তিষ্কের গঠন অনুসারে একটি ত্রিমাত্রিক মানচিত্র বা অ্যাটলাস তৈরি করা যাতে এর জটিল বিন্যাস এবং কাজগুলো আণুবীক্ষণিকভাবে বোঝা সম্ভব হয়। এটি মানুষের নিয়ন্ত্রণ কেন্দ্র সম্পর্কে আমাদের বোঝাপড়াকে উন্নত করবে এবং বিষণ্নতা, আসক্তি, ডিমেনশিয়া এবং পারকিনসন্স রোগের মতো রোগ বা ব্যাধিগুলোর বিরুদ্ধে লড়াই করার ক্ষমতা বাড়াবে। এই প্রকল্পটিকে "বিগ ব্রেন" (Big Brain) বলা হচ্ছে।
 তথ্যসূত্র 

Category:জার্মান স্নায়ুবিজ্ঞানী
Category:জার্মান নারী স্নায়ুবিজ্ঞানী
Category:১৯৬২ সালে জন্ম
Category:জীবিত ব্যক্তি
Category:জার্মান নারী শিক্ষাবিদ
Category:২১শ শতাব্দীর জার্মান নারী বিজ্ঞানী
Category:পটসডামের ব্যক্তি
Category:ডুসেলডর্ফ হাইনরিখ হাইনে বিশ্ববিদ্যালয়ের শিক্ষক
Category:২০শ শতাব্দীর জার্মান বিজ্ঞানী
Category:২০শ শতাব্দীর জার্মান নারী বিজ্ঞানী
Category:২১শ শতাব্দীর জার্মান বিজ্ঞানী
Category:নিউরোইমেজিং গবেষক
Category:জার্মান অ্যাকাডেমি অফ সায়েন্স অ্যান্ড ইঞ্জিনীয়ারিংয়ের সদস্য